تقييم المطعم: السلام عليكم 
  
 انا البارح صارلي موقف بمطعم تاكسي فرع حي الرائد اللي بمجمع ركا بالرياض, طلبت تاكسي برجر المهم يوم جا الطلب وبديت اكل قسم بالله ياجماعه فيه طعم مبيد حشرات, المهم قمت للمصري الكاشير وقلتله بالسالفه واخذ البرجر وانا جالس اتفاهم معاه جو كمان ناس كانوا يتعشون وطلعت معاهم نفس المشكله المهم المصري جالس يحاول ينهي معي الموضوع ويقول ان الماكينة حقت اللحم كانت بالصيانه واللي فيها بقايا زيت المهم قلتله طيب اللي فرم اللحم ماشم ريحة الزيت المهم جلس يحاول بسياسة انه ينهي الموضوع والمشكلة قبل 4 شهور دبوس وقسم بالله في الوجبة وربكم ستر ولا كان تاكل من هنا ويطلع الأكل من هنا وانتبه صاحبي للدبوس وسحبه وراح عمل معاهم مشكلة وقال توبة من المطعم هذا, المهم ياجماعة انا اشتكيتهم امس على الأمانة على طول دقيت وعلمتهم بالمشكلة وانا ماراح اسكت لأنها مو بأول مرة تصير واللي رفع ضغطي الفلبيني شايفني معصب وانا طالع ويقولي ثانكيو فور فيزيت تاكسي. ودك تعطيه بنية على خشمه الصغير 
  
 المهم ان المطعم هذا قسم بالله ان اللي جالسين يشتغلون فيه خايسين واتمنى من البلدية زيارة المطعم والتأكد نظافة الأكل والأدوات , بكرة يمكن تصير مع اخوك ولا ولدك ولا معك ولا اي انسان ويجلس المصري يتفلسف عليك وتيتي تيتي مثل مارحتي جيتي. 
  
  
  
 دمتم بمحبة ورقم الأمانة 940 احفظوه عندكم